*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*166. számú előterjesztés*

Bátaszék Város Önkormányzat Képviselő-testületének 2022. augusztus 31-én

16 órakor megtartandó ülésére

Döntés vadgesztenye fák ápolására forrás biztosításáról

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző**Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:**PG Bizottság: 2022.08. 30.. |

***Tisztelt Képviselő- testület!***

Molnár Péter képviselő úr képviselő-testületi ülésen kezdeményezte a templom körüli vadgesztenye fák állapotmegóvását a fát támadó betegséggel szemben.

A vadgesztenye fák rovarölős injektálására indikatív árajánlat került bekérésre, mely ajánlat az előterjesztés melléklete.

A munkálatok elvégzésére 348.000,-Ft összegű forrást szükséges biztosítani.

A vállalkozó jelezte, hogy a favédő injektálást addig kell elvégezni, ameddig még valamennyi fotoszintetizáló lombozat marad a fákon (legkésőbb szeptember végéig-október elejéig).

Az önkormányzat 2022. évi költségvetése 2022.08. 23. napi állapot szerint 7.800.000 Ft szabadon felhasználható általános tartalék kerettel rendelkezik.

Javasoljuk továbbá, hogy ezen fák védelme érdekében 2023. évtől a közterületi karbantartási feladatokat ellátó Bátkom Kft. szerződésben szerepeltessük e feladatellátást a költségek biztosítása mellett.

Kérem, hogy az alternatív javaslatok közül választva a képviselő-testület hozza meg a döntését.

**„A” H a t á r o z a t i j a v a s l a t :**

**vadgesztenye fák ápolására forrás biztosítása**

Bátaszék Város Önkormányzatának Képviselő-testülete,

a vadgesztenye fák ápolását 2022. évben forráshiányra tekintettel nem tudja megvalósítani.

*Határidő:* 2022. szeptember 15.

*Felelős:* Kondriczné dr. Varga Erzsébet jegyző

*Határozatról értesül:*

 Bátaszéki KÖH Városüz-i Iroda

 irattár

**„B” H a t á r o z a t i j a v a s l a t :**

**vadgesztenye fák ápolására forrás biztosítása**

Bátaszék Város Önkormányzatának Képviselő-testülete,

1. a vadgesztenye fák ápolási feladatok ellátása érdekében bruttó 350.000,-Ft keretösszeget biztosít önkormányzat 2022. évi költségvetésének általános tartalékkerete terhére;
2. felhatalmazza a város polgármesterét a feladat ellátására vonatkozó ajánlatok bekérésére és a szerződés aláírására;
3. felkéri a Bátkom Kft. ügyvezetőjét, hogy a 2023. évi üzleti tervében a gesztenyefák védelmére vonatkozó feladatot és költséget tervezze be.

*Határidő:* 2022. szeptember 30.

*Felelős:* Dr. Bozsolik Róbert polgármester

*Határozatról értesül:*

 Bátaszéki KÖH Városüz-i Iroda

 Bátaszéki KÖH Pénzügyi Iroda

 irattár